Pembinaan Garis Panduan Penyampaian dan Penerimaan Hadith dalam Rancangan Keagamaan di Televisyen: Analisis Terhadap Kriteria Utama Diperlukan
Authors: Alit Nur Afifi , Shumsudin Yabi  , Ismail Mohd Yusuf 
Published: February 2023

Penyampaian ilmu berkaitan hadith di Malaysia semakin berkembang pesat dalam pemodenan dunia masa kini. Proses kemajuan ini bukan sahaja dilihat daripada aspek kandungan dan bidang ilmu yang disampaikan malah meliputi kaedah yang digunapakai seiring dengan kemajuan teknologi semasa antaranya penyebaran dakwah melalui rancangan keagamaan di televisyen. Namun, kemudahan teknologi ini harus diselarikan dengan pengaplikasian kaedah pemantauan yang berkesan, dan medium penapisan yang efektif dengan mewujudkan garis panduan yang komprehensif bagi mengelakkan implikasi penularan negatif yang timbul akibat pengabaian elemen penting yang disebutkan. Justeru, kajian ini bertujuan menjelaskan keperluan dalam penetapan kriteria utama pembinaan garis panduan tersebut yang berupaya menjadi rujukan penting bagi pihak berautoriti dalam lapangan penyiaran televisyen berkonsepkan keagamaan, dan panduan untuk mereka yang terlibat dalam lapangan kontemporari ini secara keseluruhannya. Kajian ini menggunakan teknik penyelidikan perpustakaan dengan mengumpulkan data primer dan sekunder, dan dianalalisis secara analisis kandungan. Garis panduan yang akan dibina mestilah memenuhi beberapa kriteria seperti kandungan yang menyeluruh meliputi aspek riwayah dan dirayah hadith, penggunaan terma yang eksplisit, penyertaan dalil sebagai konsep asas pembinaan item kandungan, penyenaraian contoh kesalahan yang dilakukan ketika proses penyampaian dan penerimaan hadith, penetapan golongan sasaran bagi setiap bahagian kandungan garis panduan, dan pembentukan usaha pemantauan yang lebih sistematik. Hasil kajian mendapati keperluan terhadap aris panduan ini ditekankan agar objektif utamanya ialah menghindari polemik penggunaan hujah yang rapuh dalam penyampaian maklumat seperti penghujahan dengan hadith-hadith palsu dan salah faham terhadap hadith yang disampaikan.

Abstract:
The delivery of hadith-related knowledge has evolved in line with the current modern world. This advancement is seen through its content, fields and the methods used, such as using Islamic television programs to convey message of dakwah. Nevertheless, the technology provided must parallel with effective surveillance and monitoring method through construction of a comprehensive guideline that avoids unwanted implications since this important element has been neglected. Thus, the aim of this study is to determine the requirements needed by this guideline to benefit interested parties in the broadcasting field and aid the people who want to produce quality Islamic television programs. This study uses library research method in gathering data from both primary and secondary sources which are later analysed through content analysis approach. There are several criteria that should be fulfilled in order to build a sustainable guideline that comprises of comprehensive content including riwayah and dirayah aspects, the use of explicit terms, inclusion of dalil as fundamental content materials, listing examples of past mistakes in the process of delivering hadith, determination of target group for each section of the guidelines, and formation of systemic monitoring group to encounter issues that arise. The findings concluded that this guideline can ensure the authenticity of hadith that had been used in this field from being deviated from its supposed methods, so that it can fulfil the main objective which is to avoid the usage of rejected evidence in delivering information or making false conclusion about the content of hadith.
Keywords: Guideline, Delivering and Accepting Hadith, Criteria.